CELEX: 62011TN0209
Language: mt
Date: 2011-04-05 00:00:00
Title: Kawża T-209/11: Rikors ippreżentat fil- 5 ta’ April 2011 — MB System vs Il-Kummissjoni

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/28
            
         Rikors ippreżentat fil-5 ta’ April 2011 — MB System vs Il-Kummissjoni
   (Kawża T-209/11)
   2011/C 186/53
   Lingwa tal-kawża: il-Ġermaniż
   
      Partijiet
   
   
      Rikorrenti: MB System GmbH & Co. KG (Nordhausen, il-Ġermanja) (rappreżentant: G. Brüggen, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni C(2010) 8289 finali, tal-14 ta’ Diċembru 2010, dwar l-Għajnuna mill-Istat Nru C 38/2005 (ex NN 52/2004) mogħtija mill-Ġermanja favur il-Grupp Biria;
            
         
               —
            
            
               tikkundanna lill-konvenuta għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka l-motiv li ġej.
   Evalwazzjoni żbaljata tal-fatti
   
               —
            
            
               Evalwazzjoni żbaljata tal-fatti meta saret il-klassifikazzjoni bħala impriżi f’diffikultà;
            
         
               —
            
            
               Nuqqas li jiġu applikati l-Linji Gwida tal-1999 dwar is-salvataġġ u r-ristrutturazzjoni ta’ impriżi f’diffikultà meta saret il-klassifikazzjoni tal-impriżi bħala impriżi f’diffikultà u meta saret il-verifika tal-valur intrinsiku tal-“Harten Patronatserklärung” [dikjarazzjoni dwar is-sitwazzjoni ekonomika ta’ impriża mħejjija minn awdituri esterni];
            
         
               —
            
            
               Motivazzjoni insuffiċjenti għan-nuqqas li jiġu applikati l-Linji Gwida tal-1999 dwar is-salvataġġ u r-ristrutturazzjoni ta’ impriżi f’diffikultà meta saret il-klassifikazzjoni tal-impriżi bħala impriżi f’diffikultà u meta saret il-verifika tal-valur intrinsiku tal-“Harten Patronatserklärung”;
            
         
               —
            
            
               Evalwazzjoni żbaljata meta saret id-determinazzjoni tal-ammont tal-għajnuna li għandu jitħallas lura minħabba li meta saret din id-determinazzjoni ma tteħditx inkunsiderazzjoni l-“Harten Patronatserklärung”.